CELEX: 62009CN0035
Language: da
Date: 2009-01-28 00:00:00
Title: Sag C-35/09: Anmodning om præjudiciel afgørelse indgivet af Corte suprema di cassazione (Italien) den 28. januar 2009 — Ministero dell'Economia e delle Finanze og Agenzia delle Entrate mod Paolo Speranza

4.4.2009   
            
            
               DA
            
            
               Den Europæiske Unions Tidende
            
            
               C 82/16
            
         Anmodning om præjudiciel afgørelse indgivet af Corte suprema di cassazione (Italien) den 28. januar 2009 — Ministero dell'Economia e delle Finanze og Agenzia delle Entrate mod Paolo Speranza
   (Sag C-35/09)
   (2009/C 82/29)
   Processprog: italiensk
   Den forelæggende ret
   Corte suprema di cassazione
   Parter i hovedsagen
   
      Appellanter: Ministero dell'Economia e delle Finanze og Agenzia delle Entrate
   
      Indstævnt: Paolo Speranza
   Præjudicielle spørgsmål
   
               1)
            
            
               Skal artikel 4, stk. 1, litra c), i direktiv 69/335/EØF, i henhold til hvilken udvidelse af kapitalen i et kapitalselskab ved indskud af enhver art er undergivet kapitaltilførselsafgift, fortolkes således, at det kun er indskud, som rent faktisk finder sted, der skal undergives afgift, og ikke rene beslutninger om kapitaludvidelse, som ikke reelt er blevet gennemført?
            
         
               2)
            
            
               Skal artikel 4, stk. 1, litra c), i direktiv 69/335/EØF fortolkes således, at afgiften udelukkende kan pålægges det selskab, som kapitaludvidelsen vedrører, og ikke tillige den ministerielle repræsentant, der udfærdiger eller modtager akten?
            
         
               3)
            
            
               Under alle omstændigheder spørges, om de muligheder for kontradiktion, som den italienske lovgivning giver den ministerielle repræsentant, er i overensstemmelse med proportionalitetsprincippet når henses til, at gyldigheden af og muligheden for at annullere beslutningen om kapitaludvidelse er uden relevans, jf. artikel 38 i dekret fra republikkens præsident nr. 131 fra 1986, og til, at det kun er muligt at få tilbagebetalt en erlagt afgift efter en retskraftig dom om ugyldighed eller annullation?